Vyhodnotenie medzirezortného pripomienkového konania

Návrh 
organizačného, personálneho, materiálno-technického a finančného zabezpečenia na vytvorenie špecializovanej jednotky pre riešenie počítačových incidentov (CSIRT.SK) v Slovenskej republike 

Spôsob pripomienkového konania	 	
Počet vznesených pripomienok, z toho zásadných	50  / 10 	
Počet vyhodnotených pripomienok	50 	
		
Počet akceptovaných pripomienok, z toho zásadných	35  / 10 	
Počet čiastočne akceptovaných pripomienok, z toho zásadných	5  / 0 	
Počet neakceptovaných pripomienok, z toho zásadných	10  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Štatistický úrad Slovenskej republiky 	 	 	x 	 	
4 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
5 .	Ministerstvo kultúry Slovenskej republiky 	 	 	x 	 	
6 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
7 .	Ústredie práce, sociálnych vecí a rodiny 	 	 	 	x 	
8 .	Centrum pre medzinárodnoprávnu ochranu detí a mládeže 	 	 	 	x 	
9 .	Úrad na ochranu osobných údajov Slovenskej republiky 	 	 	x 	 	
10 .	Národný bezpečnostný úrad 	5 (0o,5z) 	 	 	 	
11 .	Slovenská informačná služba 	2 (1o,1z) 	 	 	 	
12 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	3 (3o,0z) 	 	 	 	
13 .	Európske spotrebiteľské centrum 	 	 	 	x 	
14 .	Ministerstvo hospodárstva Slovenskej republiky 	 	 	 	x 	
15 .	Ministerstvo zdravotníctva Slovenskej republiky 	6 (6o,0z) 	 	 	 	
16 .	Úrad vlády Slovenskej republiky 	1 (0o,1z) 	 	 	 	
17 .	Ministerstvo vnútra Slovenskej republiky 	4 (4o,0z) 	 	 	 	
18 .	Ministerstvo financií Slovenskej republiky 	 	 	 	x 	
19 .	Ministerstvo školstva Slovenskej republiky 	 	 	x 	 	
20 .	Ministerstvo zahraničných vecí Slovenskej republiky 	 	 	x 	 	
21 .	Ministerstvo obrany Slovenskej republiky 	 	 	x 	 	
22 .	Ministerstvo spravodlivosti Slovenskej republiky 	 	 	x 	 	
23 .	Ministerstvo životného prostredia Slovenskej republiky 	 	 	x 	 	
24 .	Štátny dopravný úrad 	 	 	 	x 	
25 .	Ministerstvo dopravy, pôšt a telekomunikácií Slovenskej republiky 	13 (10o,3z) 	 	 	 	
26 .	Najvyšší kontrolný úrad Slovenskej republiky 	10 (10o,0z) 	 	 	 	
27 .	Úrad splnomocnenca vlády SR pre informačnú spoločnosť 	3 (3o,0z) 	 	 	 	
28 .	Sociálna poisťovňa 	 	 	x 	 	
29 .	Odbor vládnej agendy Úradu vlády 	 	1 (1o,0z) 	 	 	
30 .	Úrad pre reguláciu sieťových odvetví 	 	 	x 	 	
31 .	Združenie miest a obcí Slovenska		1 (1o,0z) 	 		
	SPOLU	48 (38o,10z) 	2 (1o,0z) 	14	6 	

Vyhodnotenie vecných pripomienok je uvedené v tabuľovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MPSVR SR 	zverejnený dokument 
dokument obsahuje históriu zmien - materiál v MPK by mal byť zverejnený vo finálnej podobe (s prijatými všetkými zmenami), bez možnosti sledovať predchádzajúce úpravy pripomienkujúcimi subjektami. 	O 	A 	Text je upravený. 	
NBÚ 	 
Zriadenie CSIRT.SK v navrhovanom rozsahu pôsobnosti je v rozpore s uznesením vlády SR č. 771/2008 ku Koncepcii šifrovej ochrany informácií, kde je jednou z úloh konštituovanie národného CIRC (CSIRT) v rámci NBÚ ako ústredného koordinačného a technického centra pre riešenie kybernetickej ochrany a zabezpečujúceho najmä koordináciu činností podriadených orgánov v rámci ochrany kybernetického priestoru, riešenie technických aspektov kybernetickej ochrany na národnej úrovni, vytváranie bezpečnostnej politiky kybernetickej ochrany, stanovovanie a preverovanie úrovne zabezpečenia systémov kybernetického priestoru SR, riešenie problematiky bezpečnostných incidentov vrátane ich vyšetrovania, koordináciu a zastrešovanie medzinárodnej spolupráce. 
 	Z 	A 	Text je upravený.  	
NBÚ 	 
Rozsah definície Národnej komunikačno-informačnej infraštruktúry (ďalej len “NIKI“) je v rozpore s rozhodnutím vlády pre pôsobnosť CIRC NBÚ v kybernetickom priestore (4 okruhy komunikačných a informačných systémov). V zmysle Koncepcie ŠOI, v zmysle návrhu zákona o ochrane utajovaných informácií a ochrane kybernetického priestoru a v zmysle zákona o informatizácii spoločnosti je „kritická infraštruktúra“ súčasťou „kybernetického priestoru“. Z tohto dôvodu je navrhovaný materiál v rozpore s uvedenými materiálmi. 	Z 	A 	Text je upravený.  	
NBÚ 	 
V čl. 2 „Charakteristika súčasného stavu a kompetencie“ sa konštatuje, že v prípade IKT bezpečnostných incidentov medzinárodného charakteru nemajú medzinárodné organizácie koho kontaktovať. Uvedené tvrdenie je zavádzajúce, pretože na základe požiadavky NATO a rozhodnutia Bezpečnostnej rady Slovenskej republiky z apríla 2008 je kontaktným miestom NBÚ. 	Z 	A 	Text je upravený.  	
NBÚ 	 
Systémové riešenie „informačnej bezpečnosti“ prvkov kritickej infraštruktúry je súčasťou návrhu zákona o ochrane utajovaných informácií a ochrane kybernetického priestoru a pripravovaného zákona o kritickej infraštruktúre, takže prípadný ďalší zákon v predmetnej oblasti by sa mal týkať len systémov mimo kybernetického priestoru. 	Z 	A 	Nie je pripomienka. 	
NBÚ 	 
v čl. 9 - Záver navrhujeme z odrážky „vyššia ochrana spracovaných údajov a údajov občanov vrátane utajovaných skutočností i osobných údajov,“ vypustiť slovné spojenie „vrátane utajovaných skutočností i osobných údajov“. Bezpečnosť informačných systémov, ktoré spracúvajú utajované skutočnosti a osobné údaje sa riadia osobitnými zákonmi a normami, ktoré kompetenčne v súlade so zákonom č. 575/2001 Z.z. o organizácii činnosti vlády a organizácii ústrednej štátnej správy nespadajú pod navrhovaný CSIRT.SK a materiál nepredpokladá jeho novelizáciu. 	Z 	A 	Text je upravený. 	
SIS 	2. časť materiálu 
V časti 2 v druhej vete navrhujeme vypustiť text „Spolu s nejednotnou, neúplnou alebo absentujúcou bezpečnostnou stratégiou“. 

Odôvodnenie: 

Vláda Slovenskej republiky dňa 27. 8. 2008 schválila uznesením č. 570 Národnú stratégiu pre informačnú bezpečnosť v Slovenskej republike, ktorej predkladateľom bolo Ministerstvo financií Slovenskej republiky. Z uvedeného dôvodu nemožno súhlasiť s týmto tvrdením navrhovaného znenia textu. 
 	O 	A 	Text je upravený. 	
SIS 	9. časť materiálu 
V časti 9 v treťom bode navrhujeme vypustiť slová „utajovaných skutočností i“. 

Odôvodnenie: 

Úloha vypracovať predkladaný materiál vyplýva z bodu 4.2 Národnej stratégie pre informačnú bezpečnosť v Slovenskej republike, ktorá sa, ako vyplýva z jej úvodu, zaoberá neutajovanými skutočnosťami. Máme za to, že navrhovaným materiálom nie je možné rozširovať úlohy vymedzené Národnou stratégiou pre informačnú bezpečnosť v Slovenskej republike. Navyše ústredným orgánom štátnej správy na úseku ochrany utajovaných skutočností je podľa zákona č. 575/2001 Z. z. v znení neskorších predpisov Národný bezpečnostný úrad. Rovnako ako Národný bezpečnostný úrad aj Slovenská informačná služba vykonáva vo svojej pôsobnosti ochranu utajovaných skutočností v miere vyžadovanej všeobecne záväznými právnymi predpismi. Pôsobnosť jednotky CSIRT.SK by podľa predloženého materiálu zasahovala do zákonných kompetencií nielen Národného bezpečnostného úradu, ale aj Slovenskej informačnej služby. Z týchto dôvodov navrhujeme vyššie uvedený text zo znenia návrhu vypustiť. 
 	Z 	A 	Text je upravený. 	
PPV 	1. Doplniť v materiáli - kapitola 2 
Charakteristika súčasného stavu a kompetencie: Na plnenie svojich úloh bude CSIRT.SK potrebovať efektívne spolupracovať so štátnymi úradmi (napr. Telekomunikačný úrad, Národný bezpečnostný úrad). 
Odôvodnenie: Existujúca legislatíva súvisiaca s počítačovou bezpečnosťou: 
• Zákon č. 215/2002 Z.z. o elektronickom podpise a o zmene a doplnení niektorých zákonov; 
• Vyhlášky Národného bezpečnostného úradu č. 131/2009 Z.z. , č. 132/2009 Z.z., 133/2009 Z.z., 134/2009 Z.z , 135/2009 Z.z, 136/2009 Z.z., týkajúce vykonávacej časti a súvislostí zákona o elektronickom podpise. 
 	O 	A 	Text je upravený. 	
PPV 	 
Navrhujeme skrátiť celkovú dobu procesu zriaďovania CSIRT.SK minimálne o 5 mesiacov (v materiáli uvádzate dobu zriaďovania 34 mesiacov). Priestor na skrátenie tejto doby vidíme najmä v skrátení doby určenej pre 2. etapu procesu (podľa členenia na 5 etáp uvedenom v materiáli). 
Odôvodnenie: Myslíme si, že vzhľadom na exponenciálny rast ohrození kybernetického priestoru a počítačových incidentov, je potrebné zriadenie útvaru charakteru CSIRT.SK v čo najskoršom termíne. Úlohy určené najmä pre 2. etapu sa podľa nás dajú stihnúť aj za výrazne kratší čas ako je navrhovaných 6 mesiacov. 
 	O 	ČA 	MF SR rieši ochranu digitálneho priestoru vymedzeného v schválenom materiáli „Národná stratégia pre informačnú bezpečnosť v SR“ . Budúci kybernetický priestor, ktorý má byť špecifickou súčasťou nie je v kompetencií MF SR. 
Úlohy v II. Etape riešia materiálno-technické zabezpečenie, ktoré si vyžaduje proces VO v zmysle zákona o VO. 
 	
PPV 	k materiálu 
2. V súčasnosti je v MPK materiál Národného bezpečnostného úradu „Návrh zákona o ochrane utajovaných informácií a ochrane kybernetického priestoru a o zmene a doplnení niektorých zákonov“ – kde tretia časť zákona v § 72 - § 77 formulujú podmienky ochrany kybernetického priestoru, informačnej bezpečnosti apod., navrhujem zosúladiť aktivity, smerujúce k ochrane kybernetického priestoru, informačnej bezpečnosti a predchádzaniu počítačových incidentov. 	O 	N 	Zosúladenie materiálu nie je možné, keďže „Návrh zákona o ochrane utajovaných informácií a ochrane kybernetického priestoru a o zmene a doplnení niektorých zákonov“ nie je zatiaľ kybernetický priestor nikde záväzne zadefinovaný. Riešenie informačnej bezpečnosti verejnej správy je v zmysle uznesenia vlády SR č. 570/2008 úlohy B.3 pridelené MF SR. Taktiež zriadením jednotky pre riešenie počítačových incidentov v zmysle citovaného uznesenia vlády úlohy B.1 bola vládou SR poverené MF SR. NBU v tejto oblasti prekračuje zákonný rámec svojich kompetencií.  	
MZ SR 	K bodu B.3. Návrhu uznesenia 
Poskytovať súčinnosť pri plnení úloh vyplývajúcich z predloženého materiálu - čo to bude prakticky z pohľadu prácnosti a pracovnej zaťaženosti zamestnancov kapitoly MZ SR znamenať a z čoho budú ich pracovné výkony zaplatené? 	O 	A 	Pripomienka nie je k predloženému materiálu. 	
MZ SR 	K bodu B.2. Návrhu uznesenia  
Nie je potrebné, aby do celého projektu bolo zapojené aj MPSVaR a Ministerstvo pôdohospodárstva? 	O 	A 	V rámci MPK nepožadovali bližšie zapojenie uvedené rezorty. 	
MZ SR 	K časti 8.5. 
V časti 8.5. sa hovorí o predpokladaných príjmoch z predaja služieb - aký bude mať tento predpokladaný príjem dopad na výdavky kapitoly MZ SR? 	O 	A 	V rámci štátnej správy sa nepredpokladajú žiadne príjmy. 	
MZ SR 	Na str. 8, bod 8.3. 
Prišlo asi k chybe, pretože ak sa sčítajú sumy v rámci bodov 8.2.3 a 8.2.4, tak ide o sumu 368 891,9 € a nie o sumu 396 911,9 €, ktorá je uvedená v bode 8.3. 	O 	N 	Je to v poriadku. 	
MZ SR 	K návrhu materiálu 
1. Z celého materiálu nie je jasná participácia zamestnancov kapitoly MZ SR na celom projekte.  	O 	N 	Pripomienka nie je k predloženému materiálu. 	
MZ SR 	K návrhu materiálu 
2. Aká je previazanosť projektu CSIRT.SK na projekt eHealth, pretože časť financovania projektu je v rámci OPISu. 	O 	N 	Pripomienka nie je k predloženému materiálu. 	
ÚV SR 	Pripomienky k materiálu - Návrh organizačného, personálneho, materiálno technického a finančného zabezpečenia na vytvorenie špecializovanej jednotky pre riešenie počítačových incidentov (CSIRT.SK) v Slovenskej republike 
Pripomienky k predkladacej správe: 

1) Materiál vcelku presne mapuje situáciu vo svete, na Slovensku a v okolitých krajinách a EU. Jednoznačne správne vystihuje nutnosť vytvorenia jednotky CSIRT.SK. Rovnako jasne a dostačujúco zdôvodňuje materiálne a personálne zabezpečenie celého projektu. Doporučujeme jeho čo najskoršie schválenie a uvedenie jednotky do činnosti podľa predloženého projektu. 

2) Nedostatok vidíme v tom, (zrejme to súvisí s časom vzniku celého projektu) že projekt nereflektuje vznik Národnej agentúry pre sieťové a elektronické služby (NASES). NASES je podobne ako CSIRT.SK pri MF, organizácia zriadená pri Úrade vlády, ktorej úlohou je správa a zabezpečovanie siete GOVNET a portálu verejnej správy. Má za úkol dohliadanie na neustálu dostupnosť, efektívnu činnosť ako aj na bezpečnosť celej siete verejnej správy. Sleduje bezpečnostné riziká celého GOVNETU, jednotlivých uzlov a portálu verejnej správy, sleduje bezpečnostné incidenty, detekuje prieniky a proaktívne pôsobí na prevenciu a tvorbu bezpečnostnej politiky. 
Z tohto pohľadu žiadame uviesť NASES ako spolupracujúceho partnera od počiatočných etáp vzniku a rozvoja CSIRT.SK. Predpokladáme, že CSIRT.SK bude s NASES kooperovať na partnerskej báze a bude ju v rámci svojich možností personálne a materiálne podporovať. Na druhej strane NASES bude mať partnera cez ktorého bude schopný ešte efektívnejšie riešiť prípadné útoky na nadrezortnú vládnu sieť GOVNET, či už s prostredia slovenskej, ale aj celosvetovej informačnej siete. 
 	Z 	A 	Text je upravený. 	
MV SR 	Návrh, 7.1 
- odporúčame doplniť na koniec odstavca vetu v znení „Pre efektívne dosahovanie požadovaných výsledkov sa predpokladá spolupráca na európskej úrovni v rámci skupiny TF-CSIRT, prípadne v rámci medzinárodnej organizácie FIRST“. 
 	O 	A 	Text je upravený. 	
MV SR 	Návrh, 2. 
 
- odporúčame rámcovo vymedziť okruh kompetencií, ktoré budú ďalej rozpracované v návrhu zákona o informačnej bezpečnosti; 
 	O 	N 	Nie je predmetom predloženého materiálu. Rozpracované to bude v legislatívnom zámere návrhu zákona o IB. 	
MV SR 	Návrh, 7.2 
- odporúčame: 
- konkretizovať požiadavky na personálnu bezpečnosť pracovníkov, t.j. konkretizovať, akého stupňa bezpečnostná previerka sa pre danú pozíciu vyžaduje; 
- charakter práce vyžaduje značný stupeň utajenia; 
- špecifikovať odborné predpoklady pracovníkov vrátane osobitného kvalifikačného predpokladu, napr. certifikát špecialistu CSIRT, alebo min. predpoklady, ktoré musí spĺňať na získanie takého certifikátu; 
- charakter práce vyžaduje nadštandardné nároky na odbornosť a viacročné praktické skúsenosti pracovníkov v oblasti informačných technológií; 
- jazykové predpoklady, t.j. aká úroveň znalosti anglického jazyka sa pre dané pozície vyžaduje; 
- predpokladá sa výmena skúseností a znalostí aj v rámci Európy, prípadne v rámci medzinárodnej organizácie FIRST, ktorá združuje cca 200 tímov z celého sveta, pričom ich komunikačným jazykom je angličtina; 
- odporúčame zvážiť vykonávanie vybraných pracovných pozícii v nominovanej štátnej službe; 
- predpokladá sa zabezpečenie finančného ohodnotenia adekvátneho ohodnoteniu v komerčnej sfére; 
- uvedená forma môže vytvoriť predpoklady pre získanie vhodných kandidátov na požadované pracovné miesta; 
- vzhľadom na spoločensky významnú pracovnú pozíciu sa nám nominovaná štátna služba javí adekvátna elitnému postaveniu vybraných odborných pracovníkov v Slovenskej republike. 
 	O 	N 	Tak podrobné členenie nepovažujeme za účelné. 

 	
MV SR 	Predkladacia správa, druhý odsek 
- navrhujeme znenie „Zavádzanie moderných informačných a komunikačných technológií do praxe si v súčasnosti“ nahradiť znením „Implementácia interoperabilných informačných systémov v rámci informatizácie spoločnosti“. 
Vo verejnej správe sú dlhodobo v prevádzke viaceré informačné systémy, ktoré si tiež vyžadujú zvýšené nároky na bezpečnosť a spoľahlivosť elektronických a komunikačných prostriedkov. 
 	O 	A 	Text je upravený. 	
MDPT SR 	čl.4 
V článku 4. sa uvádza, že „Predpokladá sa využitie finančných zdrojov zo štátneho rozpočtu, z programu OPIS, externých zdrojov a neskôr aj z vlastnej činnosti.“ 
Dovolím si upozorniť, že pokiaľ by mal byť CSIRT financovaný viaczdrojovo, mal by byť organizačne takto od začiatku založený. Ak DataCentrum takúto možnosť viaczdrojového financovania nemá, v budúcnosti by mohli nastať rôzne problémy. 
 	O 	A 	Text je upravený. 	
MDPT SR 	čl.7 
V tabuľke 2 je nesprávne uvedené odborná asistentka GR (t.j. generálneho riaditeľa), keďže sa uvažuje s funkciou „riaditeľ“. 	O 	A 	Text je upravený. 	
MDPT SR 	čl.7 
V poslednej vete nad Tabuľkou 2 zameniť výraz „foréznu“ za správny výraz „forenznú“. 	O 	A 	Text je upravený. 	
MDPT SR 	čl.6 
V článku 6., bode 5. v texte „...konkurovať podmienkam na analogickým postom v komerčnej sfére,“ vymeniť slová „na analogickým postom“ za „na analogických postoch“. 	O 	A 	Text je upravený. 	
MDPT SR 	čl.4 
V tom istom článku je uvedené „...ako súčasť už existujúcej organizácie zriadenej MF SR (Datacentrum), ktorá je právnickou osobou štátu.“ 
Odporúčam vypustiť „ktorá je právnickou osobou štátu“ alebo tento výraz správne formulovať. 
 
	O 	A 	Text je upravený. 	
MDPT SR 	čl.7 
Odporúčam vymeniť poradie textov v bodoch 7.2.3 a 7.2.4, k personálnemu zabezpečeniu podotýkam, že štruktúra zamestnancov CSIRT-u by nemala byť rigorózna, lebo skúsenosti pre ďalšie vzdelávanie sa najlepšie nadobudnú priamo v praxi a odtrhnutím od nej by klesala kvalifikovanosť výučby vzdelávacieho teamu. Vhodnejšia by bola voľná organizácia odborníkov CSIRT-u s pravidelnou rotáciou zamestnanca po všetkých odborných pozíciách, vrátane vzdelávacej. Okrem uvedeného sa zdá, že navrhovaný materiál sa venuje organizačnému zabezpečeniu činností bez zadefinovania kompetencií v legislatíve. 	O 	A 	Text je upravený. 	
MDPT SR 	príloha č.1 
V bode 1. „Legislatívny rámec tvoria najmä:“ doplniť odsek „Zákony s informačno-bezpečnostným charakterom sú:“ o Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. 
Táto príloha pôsobí celkovo neusporiadaným dojmom a nepoukazuje na konkrétne časti zákonov, ktoré by vytvárali právny rámec navrhovanej inštitúcie, odporúčam vyšpecifikovať, alebo navrhnúť nový predpis. Mal by byť v súlade s komuniké o ochrane kritických informačných infraštruktúr - „Ochrana Európy pred rozsiahlymi kybernetickými útokmi a narušeniami: zvyšovanie pripravenosti, bezpečnosti a odolnosti“, COM(2009)149, ktoré vydala Európska komisia 30. 03. 2009, kde sú stanovené postupné kroky, ktoré by členské štáty mali vykonávať na zosúladenie spoločnej politiky v tejto oblasti, v tzv. akčnom pláne. 
 	O 	A 	Upravené podľa dohody na rozporovom konaní. 	
MDPT SR 	čl.3 
V článku 3. v poslednej odrážke sa uvádza: 
„- plniť funkcie súvisiace s postavením národného CSIRT.SK, a to najmä správu podriadených CSIRT-ov, ktoré môžu časom vzniknúť“ 
Tu vidím najmä tieto problémy: 
1) Z prílohy č. 2 predkladaného materiálu ani z praxe nevyplýva priamo, že by bol niektorý z CERT-ov nadriadený, skôr je koordinátorom a len jeho kvality ho umiestňujú na myslenej stupnici hierarchie inštitúcií v tom ktorom štáte. 
2) Neodporúčam ho nazývať národným – je to zavádzajúce. Pokiaľ sa MF SR nedohodne s NBÚ SR, nie je vhodné menovať CSIRT národným a prideľovať mu doménu .sk, lebo sa dá predpokladať, že postupne vznikne viac takýchto inštitúcií. Navrhujem tento konkrétny názov CSIRT-VS, čo predznamenáva prioritnú pôsobnosť v oblasti verejnej správy. 
Navrhujem text v poslednej odrážke čl. 3 vypustiť. 
 	O 	ČA 	Vytvorenie národného strediska pre riešenie počítačových incidentov ,CSIRT.SK vychádza už zo schváleného materiálu „Národná stratégia pre informačnú spoločnosť v SR“(č. 570/2008).  	
MDPT SR 	čl.4 
V tom istom článku navrhujem upraviť vetu „Realizácia CSIRT-u je navrhovaná na obdobie 34 mesiacov a to postupne po etapách“ tak, že sa pridá k predchádzajúcej vete táto formulácia: „ , preto navrhujeme realizovať vytvorenie CSIRT-u po etapách počas 34 mesiacov.“. 	O 	ČA 	Text je upravený. 	
MDPT SR 	čl.8 
Odporúčam zvážiť návrh na kúpu motorového vozidla pre riaditeľa CSIRT.SK. Považujem za neadekvátne, aby medzi primárne potreby zriadenia CSIRT.SK bol zaradený aj nákup motorového vozidla pre CSIRT.SK, ktorý bude mať v prvom roku činnosti 3 - 6 pracovníkov. 	O 	N 	Automobil nie je kupovaný iba pre riaditeľa, ale pre zabezpečenie činností výkonných pracovníkov, priamo v teréne na území SR prípadne aj v zahraničí. Materiál predkladá celkové náklady do roku 2012 a základne položky na zabezpečenie činnosti CSIRT.SK. 	
MDPT SR 	k celému materiálu 
Žiadam zvážiť navrhovanú realizáciu projektu. Realizácia CSIRT a postupné plnenie jednotlivých úloh je veľmi zdĺhavé. Napr. predpokladá sa, že väzba na spolupracujúce subjekty a štátne inštitúcie sa vytvorí až po 1 roku činnosti, vytvorenie telefonického kontaktného bodu až po 2 rokoch a kompletné poskytovanie služieb až po 3 rokoch, čo je neúmerne dlhá doba. 	Z 	A 	Text je upravený. 	
MDPT SR 	čl.5 
V článku 5. v poslednom odseku žiadam do spolupracujúcich organizácií zaradiť aj MDPT SR ako ministerstvo primárne zodpovedné za stratégiu a politiku rozvoja elektronických komunikácií. 
 	Z 	A 	Text je upravený. 	
MDPT SR 	čl. 1 
V článku 1. v poslednom odseku sa uvádzajú informácie, ktoré nie sú v súlade s inými uzneseniami vlády SR, konkrétne s č. 771/2008 ku Koncepcii šifrovej ochrany informácií v Slovenskej republike na roky 2009 – 2013 a tiež s rozhodnutím Bezpečnostnej rady SR č.218/2008. Obsah predkladaného návrhu materiálu je potrebné zosúladiť v celom rozsahu a v súlade s platnými dokumentmi EÚ a NATO aj s tým, že sa postupne upraví pre pôsobnosť navrhovanej inštitúcie právny rámec, ktorý v súčasnosti nejestvuje. 	Z 	A 	Upravené podľa dohody na rozporovom konaní, týkajúceho sa právneho rámca a doplnenia dokumentu EU. 	
NKÚ SR 	Vlastný materiál 
V poslednej vete pred tabuľkou 2 na strane 7 sa navrhuje 3 %-ná valorizácia platov za každý nasledujúci rok. 
Navrhujeme zohľadňovať pri valorizácii platov vplyv hospodárskej krízy a miery inflácie. 
 	O 	N 	Pri prepočte nárastu miest sme uvažovali len s 3% valorizáciou platov za každý nasledujúci rok, nakoľko vplyv nežiadúcich dopadov sa nedá dopredu vyčísliť. 	
NKÚ SR 	Vlastný materiál 
Navrhujeme dopracovať materiál o nutnosť prenosu informácií týkajúcich sa informačnej bezpečnosti prostredníctvom nosnej siete na prenos utajovaných informácií. 
Odôvodnenie: Nakoľko bude CSIRT.SK na plnenie svojho poslania podľa predkladaného materiálu o. i. „monitorovať a zhromažďovať informácie o úrovni informačnej bezpečnosti v SR“, je nevyhnutné, aby prenos takýchto údajov bol realizovaný prostredníctvom nosnej siete na prenos utajovaných skutočností. 
 	O 	N 	Riešenie prenosu informácií prostredníctvom „nosnej siete pre utajované informácie“ je v dnešnej dobe nekoncepčné, nakoľko existujú účinné prvky na ich zabezpečenie. Taktiež treba zdôrazniť že ide prevažne o informácie neutajované(utajované tvoria cca 3 %). Takéto riešenie má aj navyše negatívny finančný dopad. 	
NKÚ SR 	Vlastný materiál 
Navrhujeme v celom texte nahradiť používanie pojmov „www portál“, „webovské sídlo“ (strana 4, posledný odsek, druhá veta) a „webovské sídlo“ (strana 6, odsek 7.2.6, prvá veta) v príslušnom tvare pojmom „webové sídlo“ v príslušnom tvare. 
Odôvodnenie: Uvedené navrhujeme s cieľom zosúladiť používanú terminológiu s Metodickým pokynom na použitie odborných výrazov pre oblasť informatizácie spoločnosti vydanom MF SR pod číslom MF/014235/2008-132. 
 	O 	A 	Text je upravený. 	
NKÚ SR 	Vlastný materiál 
Navrhujeme v celom texte nahradiť používanie označenia meny „Eur“ označením „EUR“. 
Odôvodnenie: ISO 4217 definuje pre menu euro kód „EUR“. 
 	O 	A 	Konzultované s odborom vládnej agendy (OVA) úradu vlády SR. Písanie Eur je závislé od kontextu, a v tomto kontexte je skratka „Eur“ správna. 	
NKÚ SR 	Vlastný materiál 
Na strane 7 v poslednom odseku navrhujeme nahradiť slová „IKT vybavenie“ slovami „vybavenie prostriedkami IKT“. 
Odôvodnenie: Podľa Metodického pokynu na použitie odborných výrazov pre oblasť informatizácie spoločnosti vydanom MF SR pod číslom MF/014235/2008-132 skratka „IKT“ znamená „informačno-komunikačné technológie“ alebo aj „informačné a komunikačné technológie“. Za vhodnejšie teda považujeme použitie slovného spojenia „vybavenie prostriedkami IKT“. 
 	O 	A 	Text je upravený. 	
NKÚ SR 	Vlastný materiál 
Na strane 3 v poslednom odseku navrhujeme slová „24 hodín nepretržite 7 dní v týždni“ nahradiť slovami „nepretržite 24 hodín 7 dní v týždni“. 
Odôvodnenie: Navrhovaný výraz presnejšie vystihuje nepretržitú prevádzku 
 	O 	A 	Text je upravený. 	
NKÚ SR 	Vlastný materiál 
Dávame na zváženie rozsah uvažovaného vzdelávania v oblasti informačnej bezpečnosti zabezpečovaného prostredníctvom CSIRT.SK. 
Odôvodnenie: V úvode materiálu (odsek 1, druhá veta) sa píše, že CSIRT.SK má poskytovať „služby preventívneho a vzdelávacieho charakteru“. Od strany 4 materiálu sa však už píše o vzdelávaní v informačnej bezpečnosti. Podľa materiálu „Návrh systému vzdelávania v oblasti informačnej bezpečnosti v SR“, ktorý MF SR predložilo do medzirezortného pripomienkového konania dňa 31.03.2009, je pri MF SR zriadená Komisia pre informačnú bezpečnosť, dokonca sa v tomto materiále navrhuje v Komisii pre IB zriadiť pracovnú skupinu pre vzdelávanie v IB. Tento materiál zároveň popisuje celkový organizačný rámec vzdelávania v IB, no vzdelávanie prostredníctvom špecializovanej jednotky pre riešenie počítačových incidentov nie je v tomto návrhu systému vzdelávania v oblasti informačnej bezpečnosti zapracované. 
 	O 	A 	CSIRT.SK nie je vzdelávací tím. Vzdelávanie je iba jeho doplnkovou činnosťou, a to len v oblasti najnovších praktických poznatkov.  	
NKÚ SR 	Vlastný materiál 
Navrhujeme v celom texte zosúladiť používanie správneho názvu DataCentra. 
Odôvodnenie: V texte sa používa aj nesprávny názov „Datacentrum“ v príslušných tvaroch 
 	O 	A 	Text je upravený. 	
NKÚ SR 	Vlastný materiál 
Navrhujeme v texte definovať skratku „MT“, ktorá sa prvýkrát použije v názve odseku „8.1. Obstarávacie náklady IKT a MT na celú dobu projektu“. 
Odôvodnenie: Nie je zrejmé, čo sa pod touto skratkou rozumie. 
 	O 	A 	Text je upravený. 	
NKÚ SR 	Vlastný materiál 
Navrhujeme zosúladiť celý text s pravidlami slovenského pravopisu, najmä: 
- Na strane 3 v odseku nazvanom „II. Etapa“ v druhej vete navrhujeme slovo „vybavenia“ nahradiť slovom „vybavenie“. 
- Na strane 4 v odseku „5. Služby CSIRT.SK“ v poslednej vete navrhujeme za slovo „rozdelené“ vložiť predložku „na“. Na strane 5 v odseku „6. Analýza rizík vytvorenia CSIRT-u“ v poslednej vete navrhujeme za slovo „sa“ vložiť predložku „v“. 
Na strane 5 v odseku „6. Analýza rizík vytvorenia CSIRT-u“ v bode 4. navrhujeme preformulovať druhú vetu a v bode 5 preformulovať poslednú vetu. 
 	O 	A 	Text je upravený. 	
ÚSVIS 	Súlad s NBÚ 
Odporúčame zosúladiť (ak sa tak už nestalo) prípravu CSIRT.SK s materiálom NBÚ „Návrh zákona o ochrane utajovaných informácií a ochrane kybernetického priestoru a o zmene a doplnení niektorých zákonov“, ktorý je momentálne tiež v MPK. 
Zdôvodnenie: Uvedený návrh zákona sa tiež vo svojich paragrafoch 72 - 77 zaoberá informačnou bezpečnosťou. 	O 	N 	Zosúladenie materiálu nie je možné, keďže „Návrh zákona o ochrane utajovaných informácií a ochrane kybernetického priestoru a o zmene a doplnení niektorých zákonov“ nie je zatiaľ kybernetický priestor nikde záväzne zadefinovaný. Riešenie informačnej bezpečnosti verejnej správy je v zmysle uznesenia vlády SR č. 570/2008 úlohy B.3 pridelené MF SR. Taktiež zriadením jednotky pre riešenie počítačových incidentov v zmysle citovaného uznesenia vlády úlohy B.1 bola vládou SR poverené MF SR. NBU v tejto oblasti prekračuje zákonný rámec svojich kompetencií.  	
ÚSVIS 	Počet riadiacich pracovníkov a výška platov 
Odporúčame navýšiť sumu určenú na platy budúcich výkonných zamestnacov CSIRT.SK. Financie určené na tieto platy odporúčame presunúť z navrhovaných položiek platov pre riadiacich pracovníkov, a to znížením sumy na ich platy a znížením počtu riadiacich pracovníkov (zo štyroch na dvoch). 
Zdôvodnenie: Pri vyšších platoch bude väčšia šanca získať na pozície výkonných zamestnancov kvalifikovaných, odborne vysoko zdatných ľudí. Zároveň si myslíme, že organizácia s tak malým počtom zamestnancov nepotrebuje 4 riadiacich pracovníkov (riaditeľ + 3 vedúci tímov), ale stačili by dvaja (riaditeľ + zástupca riaditeľa). 	O 	ČA 	Čiastočne Upravený text. Úlohy v II. Etape riešia materiálno-technické zabezpečenie, ktoré si vyžaduje proces VO v zmysle zákona o VO. 	
ÚSVIS 	Trvanie zriaďovania CSIRT.SK 
Navrhujeme skrátiť celkovú dobu procesu zriaďovania CSIRT.SK minimálne o 5 mesiacov (v materiáli uvádzate dobu zriaďovania 34 mesiacov). Priestor na skrátenie tejto doby vidíme najmä v skrátení doby určenej pre 2. etapu procesu (podľa členenia na 5 etáp uvedenom v materiáli). 
Zdôvodnenie: Myslíme si, že SR potrebuje zriadenie inštitúcie CSIRT.SK čo najskôr. Úlohy určené najmä pre 2. etapu sa podľa nás dajú stihnúť aj za výrazne kratší čas ako je navrhovaných 6 mesiacov. 	O 	ČA 	Text je upravený. 	
OVA 	m. č. 015707/2009-132 
Stanovisko odboru vládnej agendy ÚV SR k „Návrhu organizačného, personálneho, materiálno-technického a finančného zabezpečenia na vytvorenie špecializačnej jednotky pre riešenie počítačových incidentov (CSIRT.SK) v Slovenskej republike“ (č. m. 015707/2009-132) 

Z hľadiska technických a jazykových úprav uplatňujeme k materiálu tieto pripomienky: 

I. Obal: 
6. r.: „materiálno technického“ nahradiť „materiálno-technického“ – aj vo všetkých 
ďalších prípadoch a gramatických pádoch 

II. Uznesenie: 
str. 1, B.1., 2. r.: „incidentov (CSIRT.Sk) v Slovenskej republike“ nahradiť 
„incedentov (DSRT.Sk) v Slovenskej republike,“ 
A.l., 3. r.: za „republike“ doplniť čiarku 
str. 2, B.2. za „realizácie“ doplniť čiarku 
B.3., 2. r.: za „materiály“ doplniť bodkočiarku 
3. r.: „30. 07. 2011“ nahradiť „30. 7. 2011“ – podobne písať aj všetky ďalšie 
dátumy tohto typu 
C.1., 2. r.: za „materiálu“ doplniť bodku 

III. Predkladacia správa: 
ods. 2, 3. r.: „nakoľko“ nahradiť „keďže“ 
4. r.: „rozsahu, nakoľko“ nahradiť „rozsahu, keďže“ 
ods. 3, 4. r.: „v materiále“ nahradiť „v materiáli“ 

IV. Komuniké: 
6. r.: „informačnej infraštruktúry v Slovenskej republike.“ Nahradiť 
„informačnej infraštruktúry v Slovenskej republike.“ 

V. Príloha 2: 
str. 1, ods. 3, 2. r.: medzi slová „záležitosti týkajúce“ vložiť čiarku 
5. r.: „Internete“ nahradiť „internete“ 
ods. 4, 2. r.: „V súčasnej dobe“ nahradiť „V súčasnosti“ 
ods. 6, 5. r.: „(Mcert), či“ nahradiť „(Mcert) či“ 
6. r.: „často krát“ nahradiť „často“ 
ods. 9, 2. r.: medzi slovami „phishingu, či“ vynechať čiarku 
6. r.: medzi slovami „helpdesk, alebo“ vynechať čiarku 
str. 2, ods. 1, 3. r.: medzi slovami „organizácia, FICORA, má“ vynechať čiarky 
ods. 4, 1. r.: medzi slová „tímu založeného“ vložiť čiarku 
medzi slová „incident vznikla“ vložiť čiarku 

VI. Príloha 3: 
str. 1, ods. 3, 3. r.: medzi slová „inceidenty týkajúce“ vložiť čiarku 
4. r.: „za účelom“ nahradiť „s cieľom“ 
ods. 4, 1. r.: za „2004,“ vynechať čiarku 
„Informatika“ nahradiť „informatika“ – aj vo všetkých ďalších 
prípadoch a gramatických pádoch 
2. r.: „Komunikácie“ nahradiť „komunikácie“ – aj vo všetkých ďalších 
prípadoch a gramatických pádoch 
3. r.: „non-stop“ nahradiť „nonstop“ 
ods. 7, 6. r.: medzi slová „stratégií týkajúcich“ vložiť čiarku 

VII. Príloha 4: 
ods. 3, 3. r.: „svojím“ nahradiť „svojim“ 
ods. 4, 2. r.: medzi slovami „tím akým“ vložiť čiarku 
3. r.: za „bezpečnosti,“ vynechať čiarku 
5. r.: „ov“ nahradiť „-ov“ 
ods. 5, 4. r.: „č.460“ nahradiť „č. 460“ 
ods. 6, 4. r.: medzi slovami „uložené alebo“ vložiť čiarku 
ods. 7, 3. r.: „prepínače, atď.“ nahradiť „prepínače atď.“ 
ods. 11, 1. r.: „(„cyberspace“) označujúci“ nahradiť „(„cyberspace“), označujúci“ 
2. r.: „komunikačnú“ nahradiť „-komunikačnú“ 
ods. 12, 2. r.: „k jeho bezchybnému a kvalitnému fungovaniu“ nahradiť „na jeho 
bezchybné a kvalitné fungovanie“ 

VIII. Materiál: 
str. 1, ods. 2, 1. r.: medzi slová „aktivít zameraných“ vložiť čiarku 
4. r.: „spolupráci“ nahradiť „spoluprácu“ 
2., ods. 1, 4. r.: „občan-štát“ nahradiť „občan – štát“ 
„štát-“ nahradiť „štát –“ 
10. r.: za „organizácie“ vložiť čiarku 
12. r.: medzi slová „prvkov podstatných“ vložiť čiarku 
14. r.: „Sk nakoľko“ nahradiť „Sk, nakoľko“ 
15. r.: „poskytovať), bude“ nahradiť „poskytovať) bude“ 
str. 2, 4., ods. 2, 8. r.: „nakoľko“ nahradiť „keďže“ 
str. 3, ods. 5, 1. r.: „zamerania ako aj“ nahradiť „zamerania, ako aj“ 
3. r.: „pracovnej doby“ nahradiť „pracovného času“ 
4. r.: „non-stop“ nahradiť „nonstop“ 
ods. 6, 2. r.: „testami“ nahradiť „testmi“ 
3. r.: „V dobe“ nahradiť „V čase“ 
str. 4, 5., ods. 1, 4. r.: „nasledujúce“ nahradiť „na nasledujúce“ 
ods. 1 po Tab. 1, 4. r.: „za“ nahradiť „sa“ 
str. 5, 6., 2., 8. r.: „činnosti, a“ nahradiť „činnosti a“ 
3., 3. r.: medzi slovami „organizácie, vrátane“ vynechať čiarku 
str. 6, 7.2.5., 3. r.: „www – portálu“ nahradiť „www-portálu“ 
7.2.6., 3. r.: „bezpečnosti , prednáša“ nahradiť „bezpečnosti, prednáša“ 
7.2.7., 2. r.: medzi slová „fungovanie sú“ vložiť čiarku 
str. 7, ods. 2, 1. r.: medzi slovami „čiastočne, alebo“ vynechať čiarku 
8. r.: „3 %-nou“ nahradiť „3 %“ 
Tab. 2, Funkcia, 11. rubr.: „34,95%“ nahradiť „34,95 %“ – podobne písať aj všetky 
ďalšie výrazy tohto typu 
7.3., 4. r.: „GOVNET, alebo“ nahradiť „GOVNET alebo“ 
7.4., ods. 1, 2. r.: „Operačného“ nahradiť „operačného“ 
8.4., ods. 1, 3. r.: „40 %-né“ nahradiť „40 %“ 
str. 9, 9., ods. 1, 4. r.: „Slovenska, a“ nahradiť „Slovenska a“ 
ods. 2, 6. zar., 1. r.: „Inštitúcie“ nahradiť „inštitúcie“. 	O 	A 	Text je upravený. 	
ZMOS
	-	v bode C. 1. sa navrhuje predsedovi ZMOS úloha odporúčacieho charakteru - poskytovať súčinnosť pri plnení úloh vyplývajúcich z predloženého materiálu, aj napriek tomu, že z materiálu ďalej nie je zrejmé, o ktoré úlohy by sa malo jednať, s navrhovaným znením uznesenia súhlasíme,
-	zároveň požadujeme, aby vzhľadom na to, že samospráva je dôležitou súčasťou verejnej správy, bolo ZMOS priebežne informované o postupe vytvárania špecializovanej jednotky pre riešenie počítačových incidentov (CSIRT.SK) v Slovenskej republike, 

-	v doložke vplyvov požadujeme zakotviť formuláciu, že navrhované riešenie nebude mať dopad na rozpočty obcí . 
	O	A	

Úloha má pre obce iba odporúčací charakter, takže nebude mať dopad na rozpočet obcí. Táto skutočnosť vyplýva zo samotného materiálu a nie je potrebné to uvádzať v doložke vplyvov.